Nenorocire lângă Timișoara! O tânără de 17 ani a murit după ce maşina în care se afla s-a răsturnat
O tânără de 17 ani şi-a pierdut viaţa după ce maşina în care se afla s-a rostogolit de mai multe ori pe carosabil, în apropiere de Timişoara, la Săcălaz, noaptea trecută, în jurul orei 1. Fata era în autoturism alături de un prieten în vârstă de 19 ani, care abia luase permisul şi de curând primise maşina în dar de la părinţi.
Potrivit unor informaţii, cei doi tineri se grăbeau să ajungă la o petrecere în localitatea Beregsău Mare, iar într-o curbă şoferul a pierdut controlul volanului, automobilul răsturnându-se de mai multe ori.
Maşina a fost distrusă în mare parte,
Ce au stabilit polițiștii
Un tânăr, în vârstă de 19 de ani, a condus un autoturism pe DN 59 A dinspre Timișoara înspre localitatea Beregsău Mare, iar într-o curbă la stânga a pierdut controlul asupra direcției de deplasare și s-a răsturnat în afara părții carosabile.
În urma impactului a rezultat decesul unei tinere, în vârstă de 17 ani, pasageră în autoturism, precum și rănirea conducătorului auto.
Acesta a fost transportat la spital în vederea acordării îngrijirilor medicale.
Poliţiştii au deschis un dosar penal pentru ucidere din culpă şi urmează să stabilească exact cum s-a produs teribilul accident.
Sursa foto: captură antena3.ro